CELEX: 32011R1271
Language: hr
Date: 2011-12-05 00:00:00
Title: Provedbena uredba Komisije (EU) br. 1271/2011 od 5. prosinca 2011. o razvrstavanju određene robe u kombiniranu nomenklaturu

02/Sv. 018
            
            
               HR
            
            
               Službeni list Europske unije
            
            
               180
            
         32011R1271
   
               L 325/1
            
            
               SLUŽBENI LIST EUROPSKE UNIJE
            
            
               05.12.2011.
            
         
      PROVEDBENA UREDBA KOMISIJE (EU) br. 1271/2011
   od 5. prosinca 2011.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Zbog osiguranja jedinstvene primjene kombinirane nomenklature priložene Uredbi (EEZ) br. 2658/87 potrebno je usvojiti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su Opća pravila za tumačenje kombinirane nomenklature. Ta se pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci, te koja je utvrđena posebnim odredbama Unije, a s ciljem primjene tarifa i drugih mjera u vezi s robnom razmjenom.
            
         
               (3)
            
            
               U skladu s navedenim Općim pravilima, robu iz stupca 1 tablice iz Priloga potrebno je razvrstati pod odgovarajuće oznake KN iz stupca 2, a na temelju razloga navedenih u stupcu 3.
            
         
               (4)
            
            
               Prikladno je osigurati da, na temelju članka 12. stavka 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (2) korisnik može nastaviti navoditi obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koje nisu u skladu s ovom Uredbom, i to tijekom razdoblja od tri mjeseca.
            
         
               (5)
            
            
               Odbor za Carinski zakonik nije donio mišljenje u roku koji je odredio njegov Predsjednik,
            
         DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu u skladu s odgovarajućim oznakama KN iz stupca 2 te tablice.
   Članak 2.
   Obavezujuće tarifne informacije koje izdaju carinska tijela država članica, a koje nisu u skladu s ovom Uredbom, mogu se nastaviti navoditi na temelju članka 12. stavka 6. Uredbe Vijeća (EEZ) br. 2913/92, tijekom razdoblja od tri mjeseca.
   Članak 3.
   Ova Uredba stupa na snagu dvadesetog dana od objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 5. prosinca 2011.
      
         
            Za Komisiju, u ime predsjednika,
         
         Algirdas ŠEMETA
         
         
            Član Komisije
         
      
   
   
      (1)  SL L 256, 7.9.1987., str. 1.
   
      (2)  SL L 302, 19.10.1992., str. 1.
   PRILOG
   
               Naziv robe
            
            
               Razvrstavanje
               (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               Proizvod je bež prah koji se sastoji od (% po masenom udjelu):
               
                           hrana/prehrambena vlakna
                        
                        
                           66,1
                        
                     
                           (od čega sirovih vlakana
                        
                        
                           15,2)
                        
                     
                           bjelančevine
                        
                        
                           18,8
                        
                     
                           vlaga
                        
                        
                           7,5
                        
                     
                           pepeo
                        
                        
                           2,3
                        
                     
                           masnoća
                        
                        
                           0,2
                        
                     Proizvod je krut biljni ostatak dobiven iz soje nakon ekstrakcije ulja i djelomičnog uklanjanja bjelančevina, nakon čega slijedi sušenje i mljevenje. Proizvod ima obilježja neteksturiranog brašna.
               Proizvod je nusproizvod u proizvodnji koncentrata i izolata sojinih bjelančevina pa kao posljedicu toga ima smanjen sadržaj bjelančevina.
               Proizvod se koristi za oplemenjivanje prehrambenih proizvoda i stočne hrane. Proizvod je pakiran u vrećama od 25 kg.
            
            
               2304 00 00
            
            
               Razvrstavanje se utvrđuje u skladu s Općim pravilima 1. i 6. za tumačenje kombinirane nomenklature i tekstom oznake KN 2304 00 00.
               Iako se proizvod koristi u prehrambenoj industriji, nije prehrambeni proizvod u skladu sa značajkama opisanim pod tarifnim brojem 1901 niti prehrambeni pripravak spomenut ili uključen pod tarifnim brojem 2106. Stoga se isključuje razvrstavanje pod tarifnim brojevima 1901 i 2106.
               Budući da se proizvod sastoji od raznih ostataka i otpada dobivenih iz biljnih materijala koji se koriste u industriji za pripremu hrane, kao što je hrana za životinje i za prehranu ljudi, razvrstava se u poglavlje 23. (vidjeti također Napomene s objašnjenjem Harmoniziranog sustava uz poglavlje 23., opće, prvi stavak).
               Proizvod se, stoga, razvrstava pod oznaku KN 2304 00 00 ostali kruti ostaci, dobiveni pri ekstrakciji sojinog ulja.